ઘાટકોપર (વેસ્ટ)ના યુવાન સામાજિક કાર્યકર રાકેશ પુજ છેલ્લા બે મહિનાથી ઘાટકોપરના LBS માર્ગ પર BMC એ એક ખાડો કરીને મૂકી દીધો છે એમાં મચ્છરોનો ઉપદ્રવ થતો હોવાની ફરિયાદ કરી રહ્યા છે. આ બાબતે રાકેશ પુજે ‘મિડ-ડે’ને કહ્યું હતું કે ‘આ ફરિયાદનું નિરાકરણ થાય એ પહેલાં હૉકર્સ ઝોન બનેલી ઘાટકોપર (વેસ્ટ)ની ખોત લેનમાં રસ્તાની વચ્ચોવચ ગઈ કાલે કચરાના ઢગલા દેખાયા હતા એટલે મેં તરત એની ફરિયાદ વૉર્ડ-ઑફિસર સુધાંશુ દ્વિવેદીને કરી હતી. તેમને વૉટ્સઍપ પર ફોટો પણ મોકલ્યા હતા, પણ તેમણે ફોન પર હું તમારા ફોન અટેન્ડ કરવા બંધાયેલો નથી એવો જવાબ આપીને ફોન મૂકી દીધો હતો.’